جدن بائی

جدن بائی  کا اصل نام جدن بائی حسین تھا۔ ان کی ولادت 1892ء اور وفات 8 اپریل 1949ء کو ہوئی۔ وہ جدن بائی کے نام سے مشہور تھی۔ وہ بھارتی نزاد گلوکارہ، موسیقار، کمپوزر، درباری، رقاصہ، فلم ساز اور بھارتی سنیما کی ایک مایہ ناز رکن تھی۔ سرسوتی دیوی کے ساتھ وہ بھارتی سنیما میں اولین خواتین کمپوزر میں سے ہیں۔ وہ اختر حسین، انور حسین اور نرگس دت کی ماں تھی۔ اس طرح وہ پریا دت اور سنجے دت کی نانی ہوئیں۔

ابتدائی زندگی اور کیرئر 
جدن بائی حسین کی ولادت 1892ء میں میاں جی اور دلیپا بائی کے گھر ہوئی۔ دلیپا بائی الہ آباد کی سب سے مشہور درباری طوائف تھی۔ دلیپا بائی کا اصل نام دلیپا دیوی تھا اور ان کا تعلق ایک معزز براہمن خاندان سے تھا جنہیں بچپن میں ہی اغوا کر لیا گیا اور طوائفوں کے ایک گروہ کو فروخت کر دیا گیا۔<ref>[https://www.outlookindia.com/magazine/story/clangorous-liaisons/236030 Nargis Dutt and </ref وہ رقاصہ اور مغنیہ تھی اور اکثر دلہن بن کر ناچنے جایا کرتی تھی۔ ان کے مینیجر نے ان کی شادی سارنگی کے ماہر میاں جان سے کردی۔ بعد میں خبر اڑی کہ دلیپا بائی نے اپنے شوہر کی اجازت سے ایک شادی شدہ وکیل سے تعلقات بنانا شروع کر دیا جو اسی حویلی میں رہتا تھا۔ جب جدن بائی 5 برس کی تھی تب ہی میاں جی کا انتقال ہو گیا۔ جدن بائی بعد میں شہر منتقل ہو گئی اور ناچا گانا سیکھا۔ اس کے بعد انہوں نے شری منت گنپت راو کولکاتا سے رابطہ کیا اور اس کی شاگردگی اختیار کرلی۔ 1920ء میں گنپت راو کی موت ہو گئی۔ اس کے بعد انہوں نے استاد معین الدین خان سے رابطہ اور ان کی شاگردی اختیار کی۔ پھر استاد چدو خان اور استاد لاب خان صاحب کی شاگردی بھی اپنائی۔

جدن بائی ان تمام اساتذہ کی رہنمائی اور رہبری میں اچھی موسیقار بن گئی اور اپنی ماں سے زیادہ مشہور ہوئی۔ انہوں نے کولمبیا گراموفون کمپنی کے لیے غزل کی ریکارڈنگ شروع کردی۔ ان کی شہرت نے ہندوستان کی بڑی نوابی ریاستوں کو اپنے دربار میں دعوت موسیقی و غنا دینے پر مجبور کر دیا اور ریاست رام پور، ریاست بیکانیر، ریاست گوالیر، ریاست جموں و کشمیر، ریاست اندور اورریاست جودھ پور کے درباروں اور محفلوں میں اپنا رقص اور گانا پیش کیا۔ انہوں نے کئی ریڈیو اسٹیشن کے لیے ریکارڈنگ کی۔ وہ ملک بھر میں مشہور تھی۔
1933ء میں لاہور کی پلے آرٹ فوٹو ٹون کمپنی نے ان سے راجا گوپی چند فلم میں کام کرنے کے لیے رابطہ کیا۔ انہوں نے اس فلم میں مرکزی کردار کی ماں کا رول کیا۔ اس کے بعد انہوں نے کراچی کی ایک فلم کمپنی کے لیے فلم انسان یا شیطان میں کام کیا۔

انہوں نے پہلے ایک گجراتی ہندو بچی بابو سے شادی کی جو بہت مالدار تاجر تھا۔ اس کا پورا نام نروتم داس کھتری تھا جو بعد میں مسلمان ہو گیا۔ دونوں نے ایک بیٹا ہوا جس کا نام اختر حسین رکھا گیا۔ جدن بائی کی دوسری شادی ہارمونیم کے استاد ارشاد میر خان سے ہوئی۔ ان کی رتیسری شادی موہن چند اتم چند تیاگی سے ہوئی۔ وہ پنجابی براہمن تھا وہ بعد میں مسلمان ہو گیا اور عبد الرشید نام رکھا۔ دونوں سے ایک بیٹی پیدا ہوئی جس کا نام نرگس رکھا گیا۔ یہی لڑکی بعد میں چل کر نرگس دت کے نام سے بالی وڈ کی مایہ ناز اداکارہ بنی۔ نرگس کا اصل نام فاطمہ رشید تھا۔ عبد الرشید اخر وقت میں خالی رہنے لگے تھے جبکہ جدن بائی کماتی تھی۔ حالانکہ وہ خود مسلمان تھی اور شوہر بھی مسلمان ہو گیا تھا مگر وہ ہندو رسم و رواج کو بھی اپناتی تھی۔ ان کا نام کہیں کہیں جے دیوی تیاگی بھی ملتا ہے۔ وہ سنیل دت کی ساس اور پریا دت اور سنجے دت کی نانی ہیں۔

حوالہ جات

بیرونی روابط 
 

1892ء کی پیدائشیں
1949ء کی وفیات
اتر پردیش کی خواتین کاروباری شخصیات
اتر پردیش کے فلم پروڈیوسر
بنارس کے فنکار
بیسویں صدی کی بھارتی اداکارائیں
بیسویں صدی کی بھارتی خواتین کاروباری شخصیات
بیسویں صدی کی بھارتی کاروباری شخصیات
بیسویں صدی کی بھارتی گلوکارائیں
بیسویں صدی کی بھارتی موسیقارائیں
بیسویں صدی کے ہندوستانی گلوکار
بھارتی خواتین فلم پروڈیوسرز
بھارتی فلمی اداکارائیں
بھارتی فلمی گلوکارائیں
بھارتی مسلم شخصیات
وارانسی کی اداکارائیں
ہندوستانی کلاسیکی خواتین گلوکار
بیسویں صدی کی خواتین نغمہ ساز
بیسویں صدی کے بھارتی موسیقار
ویکی ڈیٹا سے مطابقت رکھنے والی مختصر تفصیل